Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 1197

8. ÉVFOLYAM A hetedikes epochák célkitűzései továbbra is megmaradtak, a különbség természetesen a tananyagtartalomban, illetve az epochák címében van. Az epochák kontinensekre, illetve a Kárpát-medencére alapulnak, a fővezérvonal a földrajz, de a komplexitás itt sem szűnik meg, hisz minden epochába illeszkedik egy-egy olyan témakör, amely az adott kontinenshez kötheti. Így Európa és Észak-Amerika esetében az előbbi kontinens kapcsán a fémfeldolgozás, fémek tulajdonságai, Ázsia kapcsán globális problémaként a túlnépesedés, illetve az ember szaporodása, míg Afrikánál a járványok, kórokozók. A negyedik EPOCHA kissé kilóg az említett logika alól. Itt az ökofilozófia kerül be társelemként, s a hozzá kapcsolódó globális problémák, amelyek korábban és később is elő jönnek még. A Kárpát-medence, az előző évben többször előkerült ökológiai ismereteket bővíti. Az egyes kontinenseknél mindig találunk visszautalást az előző évre, különösen az éghajlat, földtörténet témakörökre. A nyolcadikos epochák tanításakor nem kis kihívást jelent a szaktanár számára a földrajzi és egyéb témakörök megfelelő átkötése. Fontos elemmel bővül a tananyag átadás. Jóval nagyobb szerephez jut az önálló és a csoportmunka, ahol ország összehasonlítás és számtalan tevékenység szerepel. A szakkifejezések bővítése kissé háttérbe szorul, helyette nagyobb hangsúlyt kap a földrajzi objektumok elhelyezkedésének ismerete. 1. A TÉMAKÖR CÍME Európa és Észak-Amerika AJÁNLOTT IDŐKERET: 3 HÉT KAPCSOLÓDÁS A NEMZETI ALAPTANTERVHEZ EMBER A TERMÉSZETBEN FÖLDÜNK–KÖRNYEZETÜNK A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) Adatokból köbvetkeztetések levonása Tapasztalatszerzés megtervezése Hipotézisalkotás Kíváncsiság Próbálkozási hajlandóság ISMERETEK, TARTALMAK, FELADATOK

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes